tartuNLP/wikipedia-smugri-20251201 huggingface dataset:
Boris Tamm (1922–2000)

Boris Tamm (18. veebruar 1922 Jõhvi – 10. jaanuar 2000 Tallinn) oli Nõukogude sõjaväelane ja õppejõud, Tallinna Polütehnilise Instituudi prorektor (1974–1985).
Haridus.
Tamm lõpetas 1941. aastal eksternina Rakvere Gümnaasiumi, 1949. aastal lõpetas ta "cum laude" V. I. Lenini nimelise Sõjalis-Poliitilise Akadeemia, aastatel 1951–1954 oli ta M. I. Kalinini nimelise Sõjalis-Pedagoogilise Instituudi aspirant; kaitses 1954. aastal Leningradi Riiklikus Ülikoolis ajalooteaduste kandidaadi väitekirja.
Ajalooteaduste kandidaat 1954 (Leningradi Riiklik Ülikool, kinnitus 1955); dotsent 1962; professor 1981.
Töökäik.
Ta töötas Virumaal sekretärina ja oli 1941. aasta jaanuarist augustini Eesti NSV Kaubandustööliste Ametiühingu Narva-Jõesuu pioneerilaagri ülem; seejärel mobiliseeriti Nõukogude armeesse. Ta oli Eesti Laskurkorpuses rooduvanema abi ja roodukomandöri asetäitja, oli rindel Velikije Lukist Kuramaani (aastatel 1942 ja 1944–1945; sai detsembris 1942 haavata). Aastatel 1954–1959 oli ta Sõjalaevastiku Kõrgema Merekooli õppejõud, vabanes sõjaväeteenistusest 1959. aastal.
Töötas Tallinna Polütehnilises Instituudis aastatel 1959–1960 ja 1964–1991: oli NLKP ajaloo, dialektilise ja ajaloolise materialismi kateedri dotsent 1959–1960; teadusliku kommunismi kateedri dotsent 1964, kateedrijuhataja 1964–1974, professor 1981–1985; õhtuse ja kaugõppe prorektor 1974–1978; õppeprorektor 1978–1985; politoloogia kateedri konsultantprofessor 1985–1990; sotsiaalteaduste kateedri professor 1990–1991 (0,25 koormusega); humanitaarteaduskonna emeriitprofessor 1994–2000. 
Tallinna Riikliku Konservatooriumi marksismi-leninismi kateedri juhataja 1960–1964. 
Teadustöö põhisuunad.
Teadusliku kaadri ettevalmistamine; Eesti NSV ajalugu aastail 1941–1945.
Avaldanud üle 40 teaduspublikatsiooni. Tema juhendamisel on kaitstud 4 kandidaadiväitekirja. 
Teaduskorralduslik tegevus.
Ta oli EKP Keskkomitee Partei Ajaloo Instituudi teadusliku nõukogu ja mitme toimetuskolleegiumi liige; samuti oli ta "Eesti nõukogude entsüklopeedia" toimetuse mittekoosseisuline liige. Aastatel 1971–1976 oli ta EKP Keskkomitee liige, ta oli ühingu Teadus lektor ja juhatuse aseesimees ning Tallinna Teadlaste Maja asutajaliige.
Isiklikku.
Tema vanaisa Aleksander Tamm (1858–1939) oli ülempreester Rakvere Jumalaema sündimise koguduses.
Boris Tamme poeg oli füüsik Tõnu Tamm. Boris Tamme .
Harrastused.
Gümnasistina kuulus skautide rühma, oli kohaliku Kaitseliidu spordiorganisatsiooni liige aastatel 1938–1939.
Jan Brzechwa

Jan Brzechwa (sünninimi Jan Wiktor Lesman; 15. august 1898 Žmerõnka, Podoolia kubermang (tänapäeval Ukraina) – 2. juuli 1966 Varssavi) oli juudi päritolu Poola kirjanik ja tõlkija, laste muinasjuttude ja luuletuste ning täiskasvanutele mõeldud satiiriliste tekstide autor, samuti vene kirjanduse tõlkija.
Ta sündis Žmerõnkas Podoolias (praeguse haldusjaotuse järgi Žmerõnka rajoonis Vinnõtsja oblastis Ukrainas).
Ta tegi oma debüüdi teismelisena 1915. aastal. 1926. aastal avaldas ta luulekogu "Väljamõeldud näod" ("Oblicza zmyślone"). Üks tema kuulsamaid teoseid on romaanitsükkel härra Kleksi seiklustest. Ta tõlkis vene keelest, sealhulgas Aleksandr Puškini, Sergei Jessenini ja Vladimir Majakovski teoseid.
Kodanikupäeva aumärk

Kodanikupäeva aumärk on tunnustus, mida annab siseministeerium igal aastal 26. novembril peetaval kodanikupäeval. 
Aumärk antakse kodanikukohuse silmapaistvalt hea täitmise eest.
Peter Gallagher

Peter Killian Gallagher (sündinud 19. augustil 1955 New Yorgis) on Ameerika Ühendriikide filmi-, tele- ja teatrinäitleja.
Gallagher saavutas tuntuse rolliga Steven Soderberghi filmis "Sex, Lies, and Videotape" (1989). 1999. aastal mängis ta Buddy Kane'i filmis "Tabamatu ilu".
2003–2007 mängis ta juudi advokaati Sandy Cohenit Foxi telesarjas "O.C.", alates 2010. aastast mängib ta CIA riikliku salateenistuse direktorit Arthur Campbelli telekanali USA Network sarjas "Varjatud mina".
Raduga

Raduga (vene keeles "Радуга") oli Eestis aastail 1986–2006 ilmunud venekeelne ajakiri, ajakirja Vikerkaar paralleelväljaanne.
Aastail 1989–1990 levitati ajakirja üle Nõukogude Liidu.
Töötajaid: Tatjana Teppe, Alla Kallas, Boriss Štein, Elvira Mihhailova, Mariina Tervonen, Mihhail Veller, Veera Prohhorova, Inna Martoja, Artur Laast, Igor Žurjari-Ossipov.
Kergliiklus

Kergliiklus (inglise "non-motorised transport modes") on liiklemine jalgsi, jalgrattaga, rulluiskudega, rulaga, ratastooliga, talvel ka suuskadega jne.
Natura hindamine

Natura hindamine (inglise "assessment of Natura 2000 sites") on menetlus Natura 2000 võrgustiku ala mõjutada võiva arendustegevuse üle otsustamiseks. 
Natura hindamine toimub vastavalt Euroopa Nõukogu loodusdirektiivi 92/43/EMÜ artikli 6 lõigetele 3 ja 4. 
Natura hindamine koosneb neljast etapist: eelhindamine ehk olulise negatiivse mõju tõenäosuse hindamine, asjakohane hindamine, alternatiivide kaalumine ja erandi tegemine.
Kasvuhoonegaaside heite ülekandumine

Kasvuhoonegaaside heite ülekandumine ehk süsinikdioksiidi leke (inglise "carbon leakage") on kasvuhoonegaaside heite vähendamine tootmise kokkutõmbamise tagajärjel ühes kohas, kuid selle suurendamine mujal kaupade impordi nõudluse kasvu tõttu.
CO2-tootlus

CO2-tootlus ehk CO2-tõhusus (inglise "carbon productivity") on sisemajanduse kogutoodang ühe õhku paisatud süsiniku ekvivalendi (CO2e) ühiku kohta.
CO2-tootlus on CO2-mahukuse (inglise "carbon intensity"), mis on CO2-heite ja sisemajanduse kogutoodangu suhe, pöördväärtus.
Ühishüvis

Ühishüvis (inglise keeles "commond good") on hüvis, mida võib kasutada samal ajal mitu kasutajat. Sellised hüvised on näiteks kalavarud, puit, joogivesi, tervisekindlustus.
Avalik hüvis erineb ühishüvisest selle poolest, et selle tarbimine ühe inimese poolt ei vähenda kogust, mis jääb teistele tarbimiseks (nt õhk, riigikaitse, õigusemõistmine).
Taaskasutusühiskond

Taaskasutusühiskond (inglise "recycling society") on jäätmete vältimisele ja nende käsitlemisele kasutatava toormena suunatud ühiskonnakorraldus.
Lagos (Portugal)

Lagos on linn Portugali lõunaosas Algarve regioonis Faro piirkonnas Atlandi ookeani rannikul.
Linna nime tähendus on 'järved'.
Linn asub Bensafrimi jõe suudmes.
Elanike arv on umbes 22 000, mis kasvab märkimisväärselt suviti turistide ja hooajaliste elanike võrra. Enamik elanikest töötab turismi- ja teenindusvaldkonnas. Lagos on üks Portugali külastatumaid linnu.
Georg von Cancrin

Krahv (a-st 1829) Georg Ludwig Daniel von Cancrin (Venemaal tuntud kui "Jegor Frantsevitš Kankrin", vene keeles "Егор Францевич Канкрин") (16. (ukj 27. november) 1774 Hanau, Hessen-Kasseli markkrahvkond – 9. (ukj 21. september) 1845 Pavlovsk) oli Venemaa sõjaväelane (jalaväekindral) ja riigitegelane. Aastatel 1823−1844 oli ta Venemaa keisririigi rahandusminister.
Talle kuulusid Eestis Raikküla mõis, Vana-Prangli, Uhti ja Reola mõis.
Struktuuriisomeer

Keemias on struktuuriisomeerid ehk seoseisomeerid ühesuguse atomaarse koostise (sama molekulaarvalemi) ja molekulmassiga molekulid, kuid aatomid molekulis on ühendatud erinevas järjestuses. Struktuuriisomeerid on füüsikalistelt ja keemilistelt omadustelt erinevad keemilised ained. Seda nähtust nimetatakse struktuuriisomeeriaks. 
Orgaanilises keemias võib sama molekulaarvalemiga struktuuriisomeerid jagada erinevatesse klassidesse: 
Struktuuriisomeeride arvu ja variatsioone illustreerib alljärgnev tabel, milles on toodud isomeerid molekulaarvalemiga C3H6O.
Maailmamudel

Maailmamudel (inglise "global model") on kompleksne imitatsioonmudel, mis kujutab mõne globaalprobleemi valdkonnas toimuvaid protsesse ja seoseid ning võimaldab hinnata nende edasist kulgu. 
Esimeste maailmamudelite loomise algatas Rooma Klubi; nende tulemusi on kasutatud ka üldsuse teavitamiseks kujunevatest ohtudest (rahvastikuplahvatus, toitluskriis, taastumatute ressursside ärakasutamine, reostus, tuumasõja võimalikud tagajärjed jm).
Pranab Mukherjee

Pranab Kumar Mukherjee (11. detsember 1935 Mirati, Lääne-Bengali osariik – 31. august 2020 New Delhi) oli bengali rahvusest India poliitik, 25. juulist 2012 kuni 25. juulini 2017 India president.
Mukherjee sündis braahmanite seisusse kuuluvas perekonnas. Ta lõpetas Kolkata Ülikooli kahel erialal: politoloogias ja õigusteaduses.
1969. aastast kuulus ta India Rahvuskongressi. Samal aastal pääses ta India parlamendi ülemkotta. 1973. aastal sai temast Indira Gandhi valitsuses tööstusliku arengu aseminister ja aastatel 1982–1984 oli ta rahandusminister.
Rajiv Gandhi võimuperioodil langes ta ebasoosingusse ja astus 1986. aastal India Rahvuskongressist välja. Kuulunud kolm aastat Lääne-Bengali kohalikku erakonda, naasis ta 1989. aastal India Rahvuskongressi liikmeks. Pärast seda, kui Rajiv Gandhi 1991. aastal mõrvati, sai Mukherjee poliitiline karjäär uue hoo. Temast sai ka Sonia Gandhi poliitiline mentor.
Aastatel 1991–1996 oli Mukherjee India plaanikomitee aseesimees ja 1995–1996 ühtlasi India välisminister. Aastatel oli ta 2004–2006 kaitseminister ja 2009–2012 jälle rahandusminister. Mitu korda on ta olnud ka kaubandusministri ametis.
Esimest korda kaaluti tema võimalikku presidendiks kandideerimist juba 2007. aastal, kuid leiti, et partei vajab tema teeneid rohkem tegevpoliitikuna. 19. juulil 2012 toimunud presidendivalimistel sai ta 713 763 häält ja kuulutati 22. juulil presidendivalimiste võitjaks. Ta astus ametisse sama aasta 25. juulil, olles enne seda loobunud parteilisusest. Mukherjee oli esimene bengali rahvusest India president. 2017. aastal ta ametisse tagasi ei kandideerinud, viidates halvale tervisele ja kõrgele vanusele.
Pranab Mukherjee oli abielus, tal on kaks poega ja üks tütar.
Regeneratsioon (täpsustus)

Regeneratsioon ehk regenereerimine on millegi taastamine, taasloomine, uuesti kõlblikuks muutmine, nt kasutatud materjali omaduste taastamine, põlemisgaasi soojuse kasutamine kütuse või õhu eelsoojendamiseks, tuumakütuse tootmine kasutusaja ületanud tuumareaktorite täidisest jms.
Sõna "regeneratsioon" on sõnaühendi koosseisus või ka omaette kasutusel ka terminina:
Komplekssus

Komplekssus (inglise "complexity") ehk põimsus on omadus, millega iseloomustatakse süsteemi, kus ühe probleemi aspekte ei saa väljendada ainsast vaatenurgast lähtudes.
Komplekssust peetakse looduslike ja sotsiaalsete süsteemide loomupäraseks omaduseks.
Süsteemide kompleksne ehk põimne käsitlus püüab vaadelda süsteeme tervikutena, vastandudes seeläbi reduktsionismile.
Kohanemisvõime

Kohanemisvõime (inglise "adaptive capacity") on organismi, isiku, leibkonna või organisatsiooni võime muutustega kohaneda.
Suur kohanemisvõime lubab ära kasutada muutustest tulenevaid võimalusi.
Kohanemisvõime ja haavatavus on pöördvõrdelises seoses.
Kohanemine kliimamuutustega.
Valitsustevaheline kliimamuutuse nõukogu (IPCC) on määratlenud kliimaolude varieerumise ja kliimamuutusega kohanemise võime järgmiselt: "Süsteemi võime kohaneda kliimamuutusega (sh kliimaolude varieerumise ja äärmuslike ilmaoludega), et leevendada võimalikku kahju, kasutada ära võimalusi ja tulla toime tagajärgedega."
Rohetöökoht

Rohetöökoht (inglise "green job", "green-collar job") on täisväärtuslik töökoht, mis panustab keskkonna hea seisundi säilitamisse või taastamisse mis tahes sektoris. 
Täisväärtuslik on töökoht, mida iseloomustab tulemuslik töö, adekvaatne sissetulek, sotsiaalne kaitse ja töötaja õiguste austamine, ning töötaja võimalus kaasa rääkida otsuste tegemisel, mis mõjutavad tema elu.
Nikolai Leisman (1902–1943)

Nikolai Leisman (13. juuni 1902 Tallinn – 19. mai 1943 Sevurallagi vangilaager, Sverdlovski oblast) oli eesti õigeusu preester, kes hukkus vangilaagris ja kuulutati aastal 2012 uusmärtriks.
Ta õppis Riia vaimulikus koolis ja seminaris. Osales aastatel 1918–1919 vabatahtlikuna Eesti Vabadussõjas; pärast sõda astus Tallinna tehnikumi. Vaimuliku kutseeksami sooritas ta EAÕK Püha Sinodi juures aastal 1931. Pühitseti Tallinna Issanda Muutmise peakirikus metropoliit Aleksandri poolt 9. aprillil 1933 diakoniks ja 14. aprillil 1933 preestriks.
Ta oli aastatel 1933–1935 Kilingi Püha Nikolai koguduse preester. Aastatel 1935–1941 (kuni arreteerimiseni) oli ta Seli-Tõstamaa Püha Vassilius Suure koguduse ja Kastna Püha Arseniuse koguduse preester.
14. juunil 1941 arreteeriti ta NKVD poolt Seliste vallas Vihakse külas. Arreteerimisdokumendid olid ette valmistatud 11. juunil 1941 valesüüdistuste põhjal, mis olid pärit aprillist 1941. Arreteeriti ka abikaasa Marta ja poeg Jüri.
2012. aastal kanoniseeriti Isa Nikolai ja tema abikaasa Marta Leisman Konstantinoopoli Püha Sinodi poolt õigeusu märtriks ja pühakuks.
Isiklikku.
Tema isa oli köster-kooliõpetaja Aleksei Leisman, onu piiskop eesti õigeusu vaimulik, Petseri kloostri ülem ja Petseri ülempiiskop Nikolai (Leisman). Tema abikaasa oli Marta Leisman (sündinud Teder), neil oli poeg.
Zeitschrift für Biologie

Zeitschrift für Biologie oli Saksamaal ilmunud keskne bioloogia teadusajakiri.
Ajakiri rajati Müncheni Ülikooli juures ja hakkas ilmuma aastal 1865.
Ajakirja asutajaiks ja esimesteks toimetajateks olid Ludwig von Buhl, Max von Pettenkofer (aastail 1865–1882), Carl von Voit ja Ludwig Radlkofer, hiljem oli toimetajaks Willy Kühne.
Teadmatus

Teadmatus (inglise "ignorance") on olukord, kus inimene on millestki/kellestki mitteinformeeritud, s.t tal puuduvad millegi/kellegi kohta teadmised. 
Teadmatust on defineeritud ka kui: "olukord, mille võimalik mõju ega selle ilmnemise tõenäosus pole teada". (Selle definitsiooni järgi saab selgemalt eristada ka termineid "määramatus" ehk "ebamäärasus" (inglise "uncertainty"), mida määratletakse kui: "olukord, mille võimalik mõju pole teada, kuid tõenäosus selle ilmnemiseks on olemas".)
Üldotstarbelises kirjakeeles võidakse "teadmatuse" asemel kasutada ka sõnu "ebaselgus" ja "määramatus", millel on aga erialati konkreetsemaid tähendusi (nt määramatus õigusteaduses)
Kocheril Raman Narayanan

Kocheril Raman Narayanan (K. R. Narayanan; malajalami കെ.ആര്‍. നാരായണന്‍; 27. oktoober 1920 Uzhavoor, Kerala – 9. november 2005 New Delhi) oli India poliitik, India president 1997–2002.
Narayanan kuulus väljaspool kastisüsteemi asuvasse "dalit"'ite (puutumatute) rühma. Ta õppis London School of Economicsis. 1949 asus tööle diplomaadina. Ta oli 1967–1969 India suursaadik Tais, 1973–1975 Türgis, 1976–1978 Hiinas ja 1980–1984 USAs. 1985–1988 oli ta minister Rajiv Gandhi valitsuses.
1992 valiti ta India asepresidendiks ja 1997 India presidendiks. Oma ametiajal püüdis ta vähendada kastisüsteemi mõju.
Tallinna reid

Tallinna reid on Tallinna lahe kagusopp, mis asub Tallinnast põhjas, Paljassaare poolsaare ja Viimsi poolsaare vahelisel alal.
Tallinna reid piirneb üle 17 km pika rannaga Paljassaare tipust Miidurannani, lahesuu laius alla 6 km.
Tallinna lahte suubuvad reidi piirkonnas Mähe oja, Pirita jõgi, Teesuuoja ja Varsaallika oja ja seal asuvad: Peetri sadama lainemurdja ja Vana patarei ehk Vare saar.
Tallinna lahe ääres asuvad sadamad:
Andres Oopkaup

Andres Oopkaup (sündinud 25. mail 1966) on eesti riigiametnik ja põllumajandustegelane, 2012–2017 Statistikaameti peadirektor.
Oopkaup lõpetas 1991. aastal Eesti Põllumajanduse Akadeemia mehhaniseerimise erialal. Hiljem on ta õppinud Eesti Kõrgemas Kommertskoolis (EBS), Pariisi ülikoolis Prantsusmaal, San Francisco Ülikoolis USA-s ja Dalhousie Ülikoolis Kanadas.
1994–2011 töötas Andres Oopkaup põllumajandusministeeriumis välissuhete osakonna juhataja, välissuhete asekantsleri, toidu ja kaubanduse asekantsleri ning . aastast põllumajandus- ja kaubanduspoliitika asekantslerina. Riigitöö kõrvalt on ta kasvatanud Harjumaal Jõelähtme vallas teravilja ja rapsi. 
Augustis 2012 valiti Oopkaup Põllumajandus-Kaubanduskoja nõukogu esimeheks. Alates 1. novembrist 2012 sai Andres Oopkaup Statistikaameti peadirektoriks.
2017. aastal oli Eesti Euroopa Liidu eesistumise ajal PROBA töögrupi juht Brüsselis.
Aprillis 2019 valiti Kevili nõukogusse ja on alates sama aasta juunist nõukogu esimees.
Mais 2019 valiti MES'i nõukogu esimeheks. Lahkus nõukogust mais 2022
Oopkaup on Eesti Rukki Seltsi asepresident.
2007. aastal pälvis Andres Oopkaup Valgetähe III klassi teenetemärgi.
2016. aastal sai ta Põllumajandus-Kaubanduskoja auliikme nimetuse ja aumärgi ning 2018. aastal Maaeluministeeriumi Kuldse teenetemärgi.
Eesti keele ortograafia

Eesti keele ortograafia ehk eesti keele õigekiri on reeglite ja normide kogum eesti kirjakeele kirjutamiseks.
Täheortograafia.
g, b, d, k, p, t
i, j
Häälikuühendid
Poolitamine.
Kehtivad silbitamisreeglid, kuid:
Võõrsõnade kirjutamine.
Võõrsõnu kirjutatakse häälduspäraselt. Võõrtähti (nt "x, y, w") võõrsõnades kasutada ei saa: "tšarlston" e "tšaarlston" (ingl "charleston"), "räkit" (ingl "racket").
h&lt;br&gt;
Ühe tähega kirjutatakse
Kahe tähega kirjutatakse pikk "h" sõna lõpus või täishäälikute vahel ("epohh, mehhanism, psühholoogia").
f, š&lt;br&gt;
"f"-i ja "š" õigekirjutus käib "g, b, d" reeglite järgi, st lühikest "f-"i ega "š"-d pole, pikk häälik kirjutatakse ühe ja ülipikk kahe tähega (nt efektiivne, professionaal).
Lõppsilbi täishäälik.
Kolmesilbiline sõna&lt;br&gt;
Kui kolmesilbiline võõrsõna lõpeb helilise kaashäälikuga, siis tavaliselt kirjutatakse vanemates muganenud laensõnades lõppsilbi täishäälik ühe tähega ("apelsin, aktsionär, leegionär, pensionär, formular, seminar, miljonär" jne), uuemates laensõnades kahe tähega ("mandariin, huligaan, silikoon, vitamiin" jne). Kindlat seaduspärasust siiski pole.
Kahesilbiline sõna&lt;br&gt;
Kirjutus oleneb rõhust. Vanemates mugandites on rõhk esisilbil ja lõppsilbi vokaal kirjutatakse ühe tähega ("arter, meetod, tomat" jne). Kahel kujul on võimalikud:
Lõppsulghäälik&lt;br&gt;
Kirjutus ei olene rõhust, vaid põhineb traditsioonil: "kompvek, händikäp, kabinet, niknäk, siksak, sigaret, taburet" jne; "etikett, minarett, siluett, vagonett" jne.
Võõrnimed.
Võõrnimesid kirjutatakse nii nagu lähtekeeles või kantakse need eesti keele reeglite järgi üle eesti kirja ("Canberra, Jean-Pierre Charbol; Almatõ, Orõna").
Erandid&lt;br&gt;
Tsitaatsõnad.
Tsitaatsõnu kirjutatakse nagu võõrkeeles, kust nad on võetud; hääldus on võõrkeelelähedane (nt "exclusive, in corpore, yuppie, comme il faut"). Muust tekstist eristamiseks kirjutatakse tsitaatsõnad teises kirjast, tavaliselt kursiivis. Tsitaatsõnu käänatakse ülakoma (mis ei käi kursiivis) abil. Kui tsitaatsõnale leidub võõrsõnaline vaste, on soovitatav kasutada viimast (nt "pizza" asemel "pitsa", "rap" asemel "räpp" jne).
P. C. Cast

Phyllis Christine Cast (kirjanikunimega P. C. Cast; sündinud 1960) on Ameerika romaanikirjanik ja inglise kirjanduse õpetaja. Tuntud kui sarja "House of Night" autor, mille kirjutas koos tütar Kristin Castiga. Paljud Phyllis Casti raamatud on tõlgitud mitmesse Euroopa keelde.
Karjäär.
Üksi on kirjutanud ning tuntuks saanud romaanisarjadega "Goddess Summoning" ja "Partholon". Tema esimene romaan "Goddess Summoning" ilmus 2001. aastal. 2005. aastal alustas ta tütrega koostööd sarja "House of Night" kallal. Olles mõjutatud Stephanie Meyeri "Videviku saagast", oli sari seotud vampiiridega. 
Teosed.
"Divine".
Sari "Divine" ilmus kõigepealt Suurbritannias. P. C. Casti kirjutatud lugu rääkis Oklahoma keskkooliõpetaja Shannon Parkeri elust pärast seda, kui ta oli transporteerunud teise maailma.
Žmerõnka

Žmerõnka (ukraina keeles "Жмеринка") on linn Ukrainas Vinnõtsja oblastis, Žmerõnka rajooni halduskeskus. Asub Vinnõtsjast 35 km edelas.
Asula tekkis 1870 raudteede ehitusega seoses. 1903 sai linnaõigused.
Linna läbivad Kiievi ja Mogõliv-Podilskõi ning Lvivi ja Odessa vahelised raudteed.
Ukraina 2001. aasta rahvaloenduse andmetel oli Žmerõnka elanikest ukrainlasi 91,2%, venelasi 7,0%, juute 0,4%, valgevenelasi 0,3% ja poolakaid 0,2%.
Oht

Oht on olukord, kus kedagi/midagi ähvardab näiteks õnnetus (õnnetuseoht), katastroof (katastroofioht); nende võimalus ja tõenäosus (sellises tähenduses langeb see kokku mitmetähendusliku termini "risk" ühe tähendusega). 
Ohu (nt katastroofi) realiseerumisel võib tulemuseks olla kahjulik mõju keskkonnale, inimese tervisele, varale, majandustegevusele jms.
Mõnes valdkonnas, näiteks keskkonnateadustes, käsitletakse teatud kontekstis "Niidut" ja "ohtu" sünonüümidena, näiteks keskkonnaoht ja keskkonnarisk on sünonüümid.
Biomajandus

Biomajandus (inglise "bioeconomy", "biobased economy") on biomassi kasutamisel põhinev majandus. Materjalide, kemikaalide, kütuste tootmiseks ja energia saamiseks kasutatakse põllumajanduse ja toidutööstuse saadusi ja jäätmeid.
Tasakaalumajandus

Tasakaalumajandus (inglise "steady-state economy") on majandus, mida iseloomustavad konstantsed rahvaarv, kapitalivarud ja materjali- ja energiavood, nii et inimtegevuse ja keskkonna vahel valitseb tasakaal. Seejuures võib muutuda sotsiaalne kapital – seega tehakse vahet kasvu (kvantitatiivne) ja arengu (kvalitatiivne) vahel. 
Mõiste populariseerijaks peetakse Herman Daly't, kellelt 1971. aastal ilmus artikkel "Toward a steady-state economy".
Tartu Ülikooli Eesti geenivaramu

Tartu Ülikooli Eesti geenivaramu (kasutatud ka nimekujusid TÜ Eesti geenivaramu ja Eesti geenivaramu) on 2001. aastal loodud teadus- ja arendusasutus, mis kuulub Tartu Ülikooli koosseisu (sh 2018. aastast Tartu Ülikooli genoomika instituudi alla). Geenivaramu haldab Eesti rahva tervise-, sugupuu- ja geeniandmete kogu.
2012. aasta seisuga sisaldas kogu 51 535 inimese (geenidoonori) andmeid. 2018. ja 2019. aasta jooksul liitus 150 000 geenidoonorit. 2021. aasta seisuga on seal üle 200 000 inimese (geenidoonori) andmed. 
Projekti idee sündis 1999. aastal, kui sellega tulid välja Andres Metspalu ja Jaanus Pikani. Riigikogu võttis inimgeeniuuringute seaduse vastu 13. detsembril 2000 ning see jõustus 2001. aastal. Inimgeeniuuringute seadusest tulenevalt asutas Vabariigi Valitsus 2001. aasta märtsis sihtasutuse Eesti Geenivaramu (SA EGV), mis kuulus Sotsiaalministeeriumi haldusalasse. Esimene vereproov koguti 2002. aasta oktoobris.
Geenivaramust saab andmeid konkreetse geenidoonori kohta ainult geenidoonor ise ja geenidoonori nõusolekul tema arst. Teadlased saavad vaid anonüümseid andmeid. Geenivaramu anonüümseid andmeid võib anda teadusuuringuteks ka välismaale. Geenivaramust ei väljastata andmeid geenidoonori pereliikmetele ega sugulastele.
Geenidoonoriks võivad saada kõik inimesed alates 18. eluaastast. Vanuse ülempiiri ei ole. 
Geenivaramu projektis võivad osaleda inimesed sõltumata sellest, mis haigusi nad põevad või on põdenud. Geenidoonoriks hakata soovija peaks pöörduma oma perearsti poole või andmekogumiskabinetti.
Theatron

Theatron (kreeka keelest "vaatemängupaik") on publikule määratud paik Vana-Kreeka teatris. 
Kreeka teater koosnes orkestrast, skeneest, theatronist (amfiteatrikujuline) ja proskeenionist.
Deus ex machina

Deus ex machina ehk "jumal masinast" on võte, mida kasutati vanakreeka teatris. Lavamehhanismi abil laskus tragöödia lõpus alla jumal, kes andis loole tegevuse loogika seisukohast kunstliku, kuid müüdi poolt ette antud lahenduse.
Vanakreeka tragöödiakirjanik Euripides kasutas "deus ex machina"'t tihti lõpulahendusena, mille pärast teda on kritiseeritud.
1938. aasta Eesti meistrivõistlused kergejõustikus

1938. aasta kergejõustiku Eesti meistrivõistlused toimusid 6.–7. augustil 1938 Tallinnas. Naiste meistrivõistlused, kümnevõistlus ja teatejooksud peeti 20.–21. augustil Tartus Tamme staadionil.
Seltsidest võitis meestest ülekaalukalt Tallinna Kalev, järgnesid Akadeemiline Spordiklubi, Viljandi Sakala ja ÜENÜ Tallinna osakond. Naiste seas oli edukaim Akadeemiline Spordiklubi ÜENÜTO, Pärnu Kalevi ja Nõmme ÜENÜ ees.
Mehed.
Artur Raska kolmikhüppetulemus 14,55 oli ühtlasi uus Eesti rekord.
Kümnevõistlus ja teatejooksud.
Heino Koigi seeria 11,6-6,43-11,90-175-54,3-18,0-32,94-275-37,40-6.52,2
Kanada viski

Kanada viski (inglise keeles "Canadian whisky") on rukkiviski, mida valmistatakse kogu Põhja-Ameerikas, kuid selle all mõistetakse esmajoones Kanadas toodetud viskit; rukkiviski toormeks on umbes 65% ulatuses rukis, sellele lisatakse otra, riisi ja maisi.
Abielu kaitse seadus

Abielu kaitse seadus (inglise keeles "Defense of Marriage Act", ametlik lühend DOMA) on Ameerika Ühendriikide föderaalseadus, mis vabastas oma algses sõnastuses osariigid kohustusest tunnistada teises osariigis sõlmitud samasooliste abielu, samuti keelas USA valitsusel tunnustada samasooliste abielu.
Seaduse kiitsid heaks Vabariikliku Partei kontrolli all olnud Ameerika Ühendriikide Kongressi mõlemad kojad ja president Bill Clinton allkirjastas selle 21. septembril 1996. Seaduseelnõu autor ja ametlik esitaja Esindajatekojas oli Georgia osariigi saadik Bob Barr.
Abielu kaitse seaduse kõige vastuolulisem alajaotus oli selle kolmas osa, mis defineeris abielu kui ühe mehe ja ühe naise seadusliku liidu, välistades samasooliste abielu tunnustamise riiklikul tasandil. Samas oli sätestatud, et samasoolistele abielupaaridele ei laiene riiklikul tasandil erisoolistele abielupaaridele kehtivad majanduslikud soodustused ja garantiid, muuhulgas föderaalametnike kindlustussoodustused, sotsiaalkindlustuse arvelt makstavad hüvitised abikaasa surma korral ja õigus esitada ühist tuludeklaratsiooni.
Seaduse kolmanda osa tunnistas põhiseadusega vastuolus olevaks seitse föderaalkohust, teiste seas ka esimese ringkonna apellatsioonikohus Bostonis (31. mail 2012) ja teise ringkonna apellatsioonikohus New Yorgis (18. oktoobril 2012). Viis lahendit kaevati edasi ülemkohtusse. Ka president Barack Obama administratsiooni hinnangul oli seaduse kolmas osa põhiseadusega vastuolus ning kuigi valitsus jätkas selle täitmist, lõpetas ta märtsis 2011 seaduse kaitsmise kohtuprotsessidel. 
Kohtuasjas Ameerika Ühendriigid Windsori vastu kuulutaski ülemkohus kui kõrgeim kohtuinstants 26. juunil 2013 häältega 5:4 seaduse kolmanda osa põhiseaduse viienda parandusega vastuolus olevaks. Selle järgnenud ülemkohtu kohtuasjas Obergefell Hodgesi vastu otsustas kohus 26. juunil 2015 häältega 5:4, et osariigid ei tohi USA põhiseaduse 14. paranduse mõtet järgides keelduda abielu tunnustamisest abikaasade soo alusel. Sellega legaliseeris ülemkohus samasooliste abielu kogu Ameerika Ühendriikide territooriumil, tühistades ka abielu kaitse seaduse teise osa ja muutes seaduse edasise rakendamise võimatuks.
Poliitiliselt toetas abielu kaitse seadust eelkõige Vabariiklik Partei, valdav osa Demokraatliku Partei poliitikutest leidis, et seaduse peaks täielikult või osaliselt tühistama.
Karri

Karri on idamaine soolavaba maitseainesegu, mille koostises on rohkem kui kümme maitseainet.
Karri koosneb peamiselt kollajuure risoomist ehk kurkumist, koriandri ja mustköömne seemneist ning vürtspiprast, millele on lisatud muid vürtse (pipart, nelki, muskaatpähklit, ingverit, kaneeli, köömneid, kardemoni jt). Karri on üks tuntumaid vürtsisegusid.
"Karri" võib tähendada ka Indiast pärinevat liha- või kalaraguud, mõnikord aga ka taimetoitu, mille maitsestamisel on pruugitud lisaks muudele maitseainetele ohtralt karri vürtsisegu. Tavaliselt serveeritakse karri ja riis eraldi, karrit pannakse riisi peale, ja võetakse sealt roti leiva tükiga.
Kataster

Kataster on riiklik andmekogu, mis sisaldab andmeid maaomandite, kinnistute ja maatükkide kohta. Andmekogu salvestab teavet maa piiride, selle pindala, väärtuse, omaniku ja kasutusotstarbe kohta. 
Kataster Eestis.
Katastri vastutav töötleja ehk katastripidaja on Maa- ja Ruumiamet.  Katastripidaja vastutab katastrikande tegemise, andmete parandamise ja muutmise, kitsenduste ning maakasutusõiguse registreerimise ning maa hindamiseks vajalike andmete kogumise eest. Volitatud töötleja on Keskkonnaministeeriumi Infotehnoloogiakeskus. Nende ülesandeks on keskkonnalaaste andmete haldamine, töötlemine, kvaliteedi ja kättesaadavuste tagamine. Katastri koosseisu kuuluvad kaardid, nagu katastrikaart, kitsenduste kaart, kõlvikukaart ning maa kvaliteedi ja hindamise kaart.
Katastrit kasutatakse kinnisasja piiri ja ruumilise ulatuse määratlemiseks. See on protsess, kus omanik või volitatud isik esitab esmalt katastripidajale ehk Maa- ja Ruumiametile taotluse kinnisasja piiri ja ruumilise ulatuse registreerimiseks. Taotlusega koos esitatakse ka vajalikud dokumendid (nt maatüki omandiõigust tõendavad paberid). 
Seejärel viib litsentseeritud maamõõtja läbi maamõõtmise, mille käigus määratakse esmalt kindlaks kinnisasja piiripunktid, mis tähistatakse füüsiliselt maapinnal. Järgnevalt määratakse kindlaks kinnisasja geograafilised koordinaadid. Maamõõtja koostab katastrikaardi, kuhu on kantud kinnisasja piirid, ruumiline ulatus, sihtotstarve, maa väärtus ja maa looduslik seisund. Katastrikaart ja vajaminevad dokumendid edastatakse katastripidajale, kes kontrollib esitatud andmete täpsust ja vastavust kehtivatele nõuetele. Pärast kontrolli registreeritakse andmed ametlikult katastrisse. Katastripidaja kinnitab registrikande ning väljastab ametliku väljavõtte katastrikaardist.
Maaüksuste kohta on võimalik infot leida katastrist. Selleks tuleb sisestada maakatastri kiirpäringusse kas otsitava katastriüksuse tunnus või aadress. Tulemuseks pakutakse katastriüksuse andmeid ja asukohta kaardil.
Probleemid piiride määramisega.
Peamised katastriüksuste piiride määramise probleemid:
Ajalugu.
Rooma keisrid kasutasid katastrikaarte, et taastada riigile kuuluvad maad ja tagada nende maksustamine. Üks tuntumaid mõõdistusi toimus 77. aastal pKr Kampaanias keiser Vespasianuse käsul.
Pärast Rooma langemist katastrite kasutamine katkes. Keskajal määrati maade piirid peamiselt kirjalike kirjelduste põhjal, mis olid sageli ebatäpsed ja subjektiivsed. Täpseid mõõdistusi ei tehtud ning maaomandi kindlaksmääramisel tugineti pigem traditsioonidele ja tunnistustele.
Katastrikaardid tulid taas kasutusele alles 16. ja 17. sajandil, esmalt Hollandis.  Alguses kasutasid katastrit eraisikud omandivaidluste lahendamiseks, kuid peagi hakkasid ka valitsused neid maksustamise eesmärgil rakendama. Katastrid muutusid oluliseks vahendiks maa ja selle kasutuse kontrollimiseks, aidates kaasa kaasaegse maaomandisüsteemi väljakujunemisele.&lt;ref name=":0" /
Kaubadokumendid

Kaubadokumendid on kauba saatedokumendid (laadimis- , veo- jms dokumendid), mis ei kuulu maksedokumentide hulka.
Rahvusvahelise kaubaveo korral kohaldatakse kaubadokumendile dokumendis endas sätestatud õigust. Kui dokumendis ei ole kohaldatavat õigust määratud, kohaldatakse kaubadokumendile selle riigi õigust, kus asub dokumendi väljaandja tegevuskoht.
Kebab

Kebab ehk kebaab on nimetus rühma Lähis-Idast pärit liharoogade kohta, mis levisid sealt Balkanile, Kaukaasiasse, Põhja-Aafrikasse, Kesk- ja Lõuna-Aasiasse ning on nüüd tuntud üle kogu maailma.
Valdavalt nimetatakse kebabiks vardasse aetud marineeritud lihatükikesi, mida grillitakse süte kohal, kuid seda nime kannavad ka mitmesugused muud liharoad, mis võivad olla tehtud pannil ("chapli kebab" Pakistanis ja Afganistanis) või hautisena ("tas kebab" Türgis). Vardas kebabi nimetatakse sageli šiš-kebabiks ("vardapraad"), mis on lähedane või isegi sama mis šašlõkk, ning vertikaalse küttekeha kõrval keerlevas vardas valmistatav döner-kebab ("keerlev praad"), mis leiutati 19. sajandil Türgis. Tänapäeval on mitmed kebabi liigid ja tuletised (näiteks kebabiburger, -pitsa ja -sändvitš) populaarsed kiirtoiduna.
Traditsiooniliselt valmistatakse kebabi lambalihast, kuid sõltuvalt kohalikust maitsest ja tabudest võib see olla ka veise- või kodukitselihast, kanast või kalast. Kuna kebab pärineb maadest, mis on tänapäeval valdavalt islamiusulised, ei tehta seda seal sealihast, ent sealihakebab on levinud Indias, Euroopas ja Põhja-Ameerikas. Osa kebabiliike valmistatakse tervetest lihatükkidest, osa (näiteks ljulja-kebab) hakklihast.
Nimetus.
Inglise keelde jõudis sõna "kebab" 17. sajandil Pärsia keelest, kus "kabāb" tähendab praeliha. Samast on pärit ka türgi "kebap", mis esineb kirjalikes allikates juba 14. sajandi algul. Sarnased sõnad on ka pärsia ja aramea keeles. Tõenäoliselt on need kõik seotud akkadi sõnaga "kabābu", mis tähendab praetut või põlenut.
Sõna "šiš-kebab" esimene pool tuleb türgi sõnast "şiş", mis tähendab mõõka või varrast. Samast tüvest on tuletatud ka "šašlõkk". Sõna "döner-kebab" esimene pool tuleb türgi sõnast "dönmek" ehk "pöörlema" või "keerlema"; sama päritolu on ka analoogsete roogade nimetused araabia ("shāwarmā" või "šaurma") ja kreeka keeles ("gyros").
Roheline kasv

Roheline kasv (inglise "green growth") on majanduslik kasv ja areng, mis kindlustab loodusvarade ja keskkonnateenuste jätkumise. 
Säästlikule majanduskasvule on aluseks investeeringud ja innovatsioon, mis loovad uusi majanduslikke võimalusi. Rohelise kasvu käsitlust iseloomustab ülalt alla lähenemine, mida veavad valitsused ja mille eesmärk on majanduse kasv, kuid mis sisaldab ka keskkonna- ja sotsiaalmõõdet. 
Kontseptsiooni üheks eestvedajaks on OECD.
Józef Unrug

Józef Michał Hubert Unrug (Joseph von Unruh; 6. oktoober 1884 Brandenburg an der Havel – 28. veebruar 1973 Lailly-en-Val) oli Poola sõjaväelane (viitseadmiral, 1947, postuumselt admiral, 2018).
Ta oli Preisi kindrali Thaddäus Gustav von Unruh' poeg, teenis alates 1907. aastast Saksa merejõududes, osales Esimeses maailmasõjas allveelaevade divisjoni ülemana. Pärast Poola iseseisvumist teenis ta Poola merejõududes, oli alates 1925. aastast nende juhataja. 1. oktoobril 1939 langes ta sakslaste kätte vangi ja oli seal sõja lõpuni.
Musta võluri triloogia

"Musta võluri triloogia" on Trudi Canavani kirjutatud romaanitriloogia. Sellesse kuuluvad romaanid "Võlurite Gild", "Õpilane", "Ülemlord".
Raamatud jutustavad vaesest tüdukust Soneast, kes avastab endas üleloomulikud võimed. Ta astub võlurite gildi ja kannatab seal kiusamise all. Ta sattus peale ülemlordile, kes kasutas musta maagiat. Sellest tekkis palju probleeme; tuli välja, et kõik näiv ei ole alati tõeline. Sonea saadetakse lõpuks maalt koos ülemlord Akkariniga välja, otse vaenlaste leeri.
2012. aasta Leedu parlamendivalimised

2012. aasta Leedu parlamendivalimised toimusid kahes voorus. Esimene voor toimus 14. oktoobril. Samal ajal toimus uue tuumaelektrijaama rajamise üle referendum. 28. oktoobril toimus valimiste teine voor neis ühemandaadilistes ringkondades, kus ükski kandidaat ei kogunud üle 50% häältest. Valiti 141 seimi liiget. Valimised võitis Leedu Sotsiaaldemokraatlik Partei, kes sai seimis 38 kohta.
Tulemuste vaidlustamine.
29. oktoobril teatas Leedu president Dalia Grybauskaitė, et välistab parlamendivalimistel kolmanda koha saanud Tööerakonna kaasamise valitsusse erakonnale esitatud rohkete süüdistuste tõttu häälte ostmises.
7. novembril pöördus Grybauskaitė seoses parlamendivalimiste tulemustega põhiseaduskohtusse, paludes anda hinnang valimistulemustele mitmemandaadilistes valimisringkondades, aga samuti seitsmes ühemandaadilises valimisringkonnas.
10. novembril otsustas põhiseaduskohus, et parlamendivalimistel rikuti Tööerakonna kandidaatide võitjaks kuulutamisel mitmemandaadilises valimisringkonnas ja tulemuste kinnitamisel küll parlamendivalimiste seadust, kuid rikkumised polnud ulatuslikud ning need ei mõjutanud valimiste lõpptulemust.
13. novembril tühistas seim valimistulemused Biržai–Kupiškise ühemandaadilises valimisringkonnas.
World Summit Award

World Summit Award on ülemaailmne algatus, mille eesmärk on välja valida ja tutvustada maailma parimaid e-valdkonna sisuteenuseid ja innovaatilisi IKT-lahendusi. Konkursiga püütakse tõsta rahva teadlikkust nutikate sisuideede ja kavalate rakenduste osas, aidates nõnda turundada kõrgekvaliteedilisi multimeediatooteid.
Üle aasta toimuval konkursil osaleb iga kord umbes 170 riiki ning konkursile on nelja toimumisaasta jooksul esitatud üle 5000 projekti. Samas on ainuüksi India ja Lõuna-Aasia maade eelvooru esitatud üle 2000 projekti.
Eestist oli 2010. aasta seisuga konkursi eelvooru esitatud ühtekokku 51 projekti: 2003. aastal 1, 2005. aastal 4, 2007. aastal 19 ja 2009. aastal 27. 2011. aasta konkursi Eesti eelvooru kandideerimise tähtaeg oli 16. jaanuar 2011. Eesti parimad e-teenused valitakse välja ühtekokku kaheksas kategoorias ning iga valdkonna võitja saadetakse World Summit Awardi võistlusele.
Konkursi kategooriad.
1. e-valitsus ja institutsioonid
2. e-tervis ja keskkond
3. e-õpe ja haridus
4. e-meelelahutus ja mängud
5. e-kultuur ja pärand
6. e-teadus ja tehnoloogia
7. e-äri ja ettevõtlus
8. e-kaasamine ja osalemine
Natalie Mei nimeline auhind

Natalie Mei nimeline auhind on üks Eesti teatri aastaauhindadest, mille Eesti Teatriliit annab muusikalavastuse – ooper, operett, muusikal, muusikalised projektid, ballett – kõrgetasemelise lava- ja kostüümikujunduse eest. 
Auhinna määramisel hinnatakse ajaloolise muusikateatri traditsioonide pieteeditundelise sidumise oskust nüüdisaegse esteetika ja teatritehnikaga, terviklikku tööd kavandist teostuseni. Nominatsiooni esitamisel tuleb lisada kujunduse kavandite näidised. Auhind asutati Mari-Liis Küla ettepanekul, Eesti Teatriliidu juhatuse otsusega 2005. aastal. Auhinnaga kaasneb Vaike Pääsukese kujundatud auaadress ja Eesti Kultuurkapitali rahaline preemia.
Tõukjalalised

Tõukjalalised ("Protura") on selts lülijalgsete hõimkonnast.
Maailmas on tõukjalalisi teada 270 liiki. Eestis on leitud üks liik – tõukjalg ("Eosentomon armatum"), kuid arvatakse et neid on meil mõni liik veel.
Nullkasv

Nullkasv (inglise "zero-growth") on tasakaaluseisund, mis on saavutatud tootmise, tarbimise ja seda toetava ökosüsteemi vahel. See tähendab ülemaailmset tarneahelat läbiva energiavarude ja toormaterjalide koguse stabiliseerimist.
India mangopuu

India mangopuu ("Mangifera indica") on anakardiliste sugukonda mangopuu perekonda kuuluv viljapuu liik.
India mangopuu vili on mango.
Rakenduskunstnike Ühing

Rakenduskunstnike Ühing (lühend RaKü) oli 1932. aastal asutatud ühendus, mis liitis kutselisi rakenduskunstnikke.
RaKü eellaseks oli 1928. aastal loodud lühiealine koondis Dekoor. Alles RaKü kujunes elujõuliseks organisatsiooniks, kuhu kogunes kogu eesti tarbekunstnike paremik ning mis andis suuna ja ilme kogu tolleaegsele eesti tarbekunstile. RaKü korraldas oma seitsme tegevusaasta jooksul iga-aastaseid üle-eestilisi tarbekunstinäitusi.
Rakenduskunstnike Ühing likvideeriti juunipöörde järel koos teiste seniste kunstiorganisatsioonidega 15. novembril 1940 kui sotsialistliku riigi kunstieluga sobimatu.
EKR

EKR on mitme tähendusega lühend. 
EKR on:
Vincas Mykolaitis-Putinas

Vincas Mykolaitis-Putinas (25. detsember / 6. jaanuar 1893 Pilotiškės – 7. juuni 1967 Kačerginė) oli leedu vaimulik, proosakirjanik, luuletaja ja kirjandusteadlane, akadeemik ja Leedu NSV rahvakirjanik.
Tema perekonnanimi oli "Mykolaitis". "Putinas" on kirjanduslik pseudonüüm (leedu keeles 'lodjapuu').
Ta sündis talupoja perekonnas Pilotiškėse külas Marijampolė maakonnas (praeguse haldusjaotuse järgi siiski Prienai rajoonis). Ta õppis gümnaasiumis Marijampolės ja aastatel 1909–1911 Sejny vaimulikus seminaris (asus Sejnys (Seinais), praeguse haldusjaotuse järgi Sejny maakonnas Podlaasia vojevoodkonnas Poolas). 1915. aastal pühitseti ta preestriks. Aastatel 1915–1917 õppis ta Peterburi Roomakatoliku Vaimulikus Akadeemias. 1922. aastal õppis ta Fribourgi ülikoolis (ka Freiburgi ülikool, Šveits) filosoofiat, kunsti, ajalugu ja kirjandust. 1923. aastal esitas ta filosoofiadoktori kraadi saamiseks prantsuskeelse väitekirja "Vladimir Solovjovi esteetilised vaated". Ta külastas ka loenguid Müncheni ülikoolis, kus tutvus Balys Sruogaga.
Ta oli 1923. aastast kirjanduse õppejõud Kaunases Leedu Ülikoolis (1930. aastal nimetati Vytautas Suure Ülikooliks); 1928. aastal sai ta professoriks. Lisaks toimetas ta aastatel 1923–1932 ajakirja Židinys ('tulease') ja 1938. aastast ajakirja Dienovidis ('keskpäev'). Aastatel 1940–1954 oli ta Vilniuse Ülikooli professor.
Massihävitusrelv

Massihävitusrelv on ülisuure purustus- või hävitusjõuga relv, mille kasutamine põhjustab kohe või hiljem hulgalisi purustusi ja inimkaotusi ning kahjustab suurel alal looduskeskkonda. Massihävitusrelv avaldab suurt demoraliseerivat ja psühholoogilist mõju.
Massihävitusrelva pealiigid on (termo)tuuma-, bioloogiline ja keemiarelv.
Ajalugu.
Terminit "massihävitusrelv" on kasutatud sellises tähenduses vähemalt aastast 1937, kui seda kasutati pommituslennukite kirjeldamiseks. Tol ajal näisid sellised kõrgel lendavad lennukid kui pidurdamatu hävitusjõud ja oht linnade tsiviilisikutele, kes olid sõjaliste konfliktide korral rindelt eemal. Teise maailmasõja ajal pommitati lennukitelt suurlinnu Hamburgi ja Tokyot, kus sai surma kümneid tuhandeid inimesi ühe ööga.
Tavapommide hävitusjõudu ei anna võrreldagi aatomipommi hävitusjõuga, näiteks sellisega, mille Ameerika Ühendriikide lennuk Teise maailmasõja lõpus Hiroshima kohal alla heitis. Aatomipommi plahvatuses hävis terve linn ning umbes 66 000 inimest sai otsekohe surma. Aasta lõpuks suurenes kiirituskahjustuste tõttu surnute arv 140 000-ni. Samalaadne oli massihävitusrelva tekitatud hävitustöö ka Ameerika Ühendriikide korraldatud aatomipommirünnakus Nagasakile. Külma sõja ajal ehitasid Ameerika Ühendriigid, Nõukogude Liit ja teised suurriigid tuhandeid tuumapomme, tuumalõhkepeaga rakette ja tuumalaenguga suurtükiväe laskemoona. Samal ajal valmistasid suurriigid ka keemia- ja biorelvi. 
Keemiarelva laengud sisaldavad erilisi mürgiseid vedelikke ja gaase, mis lämmatavad ohvreid, saastavad nende verd, tekitavad naha- või närvisüsteemikahjustusi. Kloorigaasi kasutati Esimeses maailmasõjas. 
Bioloogilised relvad sisaldavad looduslikke mürke, baktereid või viirusi. Biorelv erineb keemia- ja tuumarelvast selle poolest, et biorelva pole pärast kasutamist võimalik kohe tuvastada. On olemas vahendeid, mis tuvastavad biorelva mõju, kuid see võtab aega. Biorelva mõju pole ka kohe nähtav, kulub aega, et tekitada kahju või haigust (inkubatsiooniperiood). Selleks ajaks, kui sümptomid hakkavad tekkima, on tõenäoliselt paljud inimesed nakatunud ning alanud on haiguspuhang. Äkilise haiguspuhangu teke on biorelva kasutamise korral üks tähtsamaid tunnuseid. Biorelvi kasutatakse rahvarohketel aladel, et saavutada maksimaalne efektiivsus. Biorelvade kasutamisele võib järgneda surmavate haiguste levik (Siberi katk, kopsukatk, rõuged). 
Biorelva pole tänapäeval kasutatud pärast seda, kui Jaapan levitas Teise maailmasõja ajal katkuga nakatatud täisid Hiina aladel. Vaatamata sellele kardetakse, et biorelva võidakse ikka kasutada, sest üldiselt on keemia- ja biorelva suhteliselt lihtne valmistada.
Sööst

"Sööst" ("Premium Rush") on 2012. aasta põnevusfilm, mille lavastaja on David Koepp ning peaosades Joseph Gordon-Levitt ja Michael Shannon.
Sisu.
Trotsida kiirendavaid autosid, liikluses süstivaid taksosid ja kaheksat miljonit pahurat jalakäijat – see kuulub Wilee (Joseph Gordon-Levitt) igapäevatöö juurde. Kes on Wilee? Parim New Yorgi väledate ja agressiivsete rattakullerite seas.
Ülikerge ühekäigulise piduriteta fixie-rattaga sõidavad vaid erilised ratturid, kes on ühtaegu osavad sõitjad ja alailma üle võlli riskivad hulljulged tüübid. Sellised, kes riskivad maanteemäärdeks saada iga kord, kui liikluskeerisesse sukelduvad. Oma elu päevast päeva ohtu seadval noorukil tuleb aga mängu panna kõik, kui ta asub kohale toimetama päeva viimast ümbrikku ning rutiinsest sõidust Manhattani tänavatel saab elu ja surma küsimus.
Lohukivi

Lohukivi on kivi, milles on üks või mitu inimese tehtud süvendit.
Lohkude tegemine kividesse ja kaljudesse on maailmas laialt levinud kultuurinähtus. Kõige rohkem on neid Põhja-Euroopas, eriti Skandinaavias, kus nad on oma asendi poolest seotud maaviljelusega, paiknedes maastikul just põldude, mitte asulate või kalmete juures, või vähemalt vaid nende kogukondade juures, kes tegelesid maaviljelusega. Lohkude uuristamise põhjused pole teada, kuid tavaliselt arvatakse neid olevat seotud viljakusmaagia, näiteks põllumaa rituaalse viljastamisega (lohk sümboliseeris sel juhul naissugu) või esivanemate kultusega. Kuna lohkude tegemine oli laialt ja pikka aega levinud nähtus, siis pidi sel igal juhul olema üldarusaadav ja lihtne tähendus.
Lohukivid Eestis.
Eestist on avastatud umbes 1800 lohukivi, mis asuvad valdavalt Põhja-Eestis (90% neist on Virumaa, Harjumaa ja Järvamaa ajalooliste maakondade territooriumil). Lohud on tavalised ümmargused, harva ovaalsed, läbimõõduga 3–10 cm ja sügavusega 0,5–5 cm. Kivide mõõtmed varieeruvad käelabasuurusest kuni saunasuurusteni.
Kividesse lohkude uuristamise komme jõudis Eesti alale tõenäoliselt Skandinaaviast, kus sellega tegeleti juba alates nooremast kiviajast. Eesti lohukivid pärinevad oletatavalt 1. aastatuhandest eKr (pronksiaja lõpust või eelrooma rauaajast), kuna nad asuvad reeglina samades piirkondades, kus asuvad sellesse ajajärku dateeritud kivikirstkalmed. Aivar Kriiska ja Andres Tvauri hinnangul lõppes lohkude tegemine arvatavasti umbes 200. aastaks, kuid kuna lohukive on täheldatud ka teistsuguste kalmete (eriti tarandkalmete) läheduses, siis on oletatud, et traditsioon võis jätkuda pärast ajaarvamise vahetustki.
A-Rühm (film)

"A-Rühm" on 2010. aasta USA põnevusfilm, mis põhineb samanimelisel 1980. aastate telesarjal.
Osatäitjad.
Tiitritejärgses stseenis astuvad üles "A-Rühma" seriaali näitlejad Dirk Benedict (Face) ja Dwight Schultz (Murdock).
Sõida vihaga

"Sõida vihaga" on 2011. aasta USA põnevusfilm.
Sisu.
John Milton on kurjategija, kes põgeneb Põrgust, et õiendada arved sektijuht Jonah Kingiga, kes tappis ta tütre ja tolle abikaasa, et röövida Miltoni lapselaps ja ohverdada too Saatanale. Milton asub koos liitlase Piperiga Kingi ja tema käsilasi jälitama, kannul Raamatupidaja, kelle ülesandeks on Milton kinni püüda ja Põrgusse tagasi viia.
David Wineland

David Jeffrey Wineland (sündinud 24. veebruaril 1944 Milwaukees) on Ameerika Ühendriikide füüsik, kes koos Serge Haroche'iga sai 2012. aastal Nobeli füüsikaauhinna.
Wineland on õppinud California Ülikoolis Berkeleys ja kaitsnud doktoriväitekirja Harvardi ülikoolis. Ta on töötanud Washingtoni ning Colorado ülikoolis.
Lisaks Nobeli füüsikaauhinnale on Wineland pälvinud ka muid kõrgeid auhindu. Nende hulgast on silmapaistavamad Einsteini auhind (1996), National Medal of Science (2007) ja Benjamin Franklini medal (2010).
Serge Haroche

Serge Haroche (sündinud 11. septembril 1944 Casablancas Marokos) on prantsuse füüsik, kes koos David Winelandiga sai 2012. aastal Nobeli füüsikaauhinna.
Alates 2001. aastast töötab Haroche kvantfüüsika professorina Collège de France’is.
Haroche on teinud katseid ülijuhtivast materjalist peeglitega, mida on jahutatud ülimadalate temperatuurideni. Seal vahel on õnnestunud hoida footonit kuni kümnendiku sekundit, mis on võimaldanud mõõta ja mõjutada selle valgusosakese omadusi.
Trimmerkondensaator

Trimmerkondensaator (kasutatud ka lühivormi ’trimmer’) on väike muudetava mahtuvusega kondensaator, mida kasutatakse peamiselt võnkeringidee täppishäälestamiseks.
Mahtuvus võib olla muudetav ulatuses 1…5, 2…7, 3…10 jne pikofaradit.
Impulssdiood

Impulssdiood on pooljuhtdiood, mis on ette nähtud töötamiseks impulssrežiimis. Impulssdioodi tähtsaim parameeter on vastutakistuse taastumiskestus.
Imbi Valgemäe

Imbi Valgemäe (28. september 1923 Tammiku, Roela vald (Viru-Jaagupi kihelkond) – 27. august 1960 Tallinn) oli eesti näitleja.
Imbi Valgemäe õppis 1951–1952 Tallinna Draamateatri õppestuudios. Ta oli 1947–1957 Riikliku Filharmoonia sõnakunstnik, esines Eesti Raadio laste- ja kirjandussaateis. Ta jäljendas murdeealiste poiste ja mudilaste kõnet. 
Aastal 1957 anti Imbi Valgemäele Eesti NSV teenelise kunstniku aunimetus. 
Albumis "Eesti väljapaistvaid sõnakunstnikke III" (Melodija 1974) on Imbi Valgemäe esituses lood "Kes esineb?", "Mari-Kisakõri", "Emakene", "Poja äratamine" ja "Liigsööja".